ddrg/super_eurlex huggingface dataset:
To apliecinot, attiecīgi pilnvarotas personas ir parakstījušas šo nolīgumu.

Sagatavots Briselē divos eksemplāros 2010. gada 4. oktobrī angļu, bulgāru, čehu, dāņu, franču, grieķu, holandiešu, igauņu, itāļu, latviešu, lietuviešu, maltiešu, poļu, portugāļu, rumāņu, slovāku, slovēņu, somu, spāņu, ungāru, vācu, zviedru un vjetnamiešu valodā.

For the European Union

За правителството на Социалистическа република Виетнам

Por el Gobierno de la República Socialista de Vietnam

Za vládu Vietnamské socialistické republiky

For regeringen for Den Socialistiske Republik Vietnam

Für die Regierung der Sozialistischen Republik Vietnam

Vietnami Sotsialistliku Vabariigi valitsuse nimel

Για την κυβέρνηση της Σοσιαλιστικής Δημοκρατίας του Βιετνάμ

For the Government of the Socialist Republic of Vietnam

Pour le gouvemement de la République socialiste du Viêt Nam

Per il govemo della Repubbhca socialista del Vietnam

Vjetnamas Sociālistiskās Republikas valdības vārdā –

Vietnamo Socialistinės Respublikos Vyriausybės vardu

A Vietnami Szocialista Köztársaság kormánya részéről

Ghall-Gvern tar-Repubblika Soċjalista tal-Vjetnam

Voor de Regering van de Socialistische Republiek Vietnam

W imieniu Rządu Socjalistycznej Republiki Wietnamu

Pelo Govemo da República Socialista do Vietname

Pentru Guvernul Republicii Socialiste Vietnam

Za vládu Vietnamskej socialistickej republiky

Za vlado Socialistične republike Vietnam

Vietnamin sosialistisen tasavallan hallituksen puolesta

För Socialistiska republiken Vietnams regering
(2)

Ar Komisijas 2004. gada 6. janvāra Lēmumu 2004/211/EK, kurā izstrādāts to trešo valstu un ar tām saistīto teritoriju daļu saraksts, no kurām dalībvalstis atļauj ievest dzīvus zirgu dzimtas dzīvniekus un to spermu, olšūnas un embrijus (3), izveidots šāds saraksts, kurā iekļautas trešās valstis vai to daļas, no kurām dalībvalstis atļauj uz laiku ievest reģistrētus zirgus, un paredzēti nosacījumi zirgu dzimtas dzīvnieku importam no trešām valstīm.
LV Eiropas Savienības Oficiālais Vēstnesis L 273/1

PADOMES LĒMUMS

(2010. gada 7. oktobris)

par to, lai parakstītu Protokolu Eiropas un Vidusjūras reģiona valstu Nolīgumam, ar ko izveido asociāciju starp Eiropas Kopienām un to dalībvalstīm, no vienas puses, un Marokas Karalisti, no otras puses, par pamatnolīgumu starp Eiropas Savienību un Marokas Karalisti par vispārējiem principiem Marokas Karalistes līdzdalībai Savienības programmās

(2010/620/ES)

EIROPAS SAVIENĪBAS PADOME,

ņemot vērā Līgumu par Eiropas Savienības darbību un jo īpaši tā 217. pantu saistībā ar 218. panta 5. punktu un 8. punkta otro daļu,

ņemot vērā Eiropas Komisijas priekšlikumu,

tā kā:

(1) Padome 2007. gada 18. jūnijā pilnvaroja Komisiju risināt sarunas par Protokolu Eiropas un Vidusjūras reģiona valstu Nolīgumam, ar ko izveido asociāciju starp Eiropas Kopienām un to dalībvalstīm, no vienas puses, un Marokas Karalisti, no otras puses (1), par pamatnolīgumu starp Eiropas Savienību un Marokas Karalisti par vispārējiem principiem Marokas līdzdalībai Savienības programmās (turpmāk “protokols”) (2).

(2) Komisija ir sekmīgi pabeigusi šīs sarunas.

(3) Tā kā 2009. gada 1. decembrī stājās spēkā Lisabonas līgums, Eiropas Savienība ir aizstājusi Eiropas Kopienu un ir tās pēctece.

(4) Protokols būtu jāparaksta Savienības vārdā, ņemot vērā tā noslēgšanu nākotnē,

IR PIEŅĒMUSI ŠO LĒMUMU.

1. pants

Ar šo Savienības vārdā tiek apstiprināta Protokola Eiropas un Vidusjūras reģiona valstu Nolīgumam, ar ko izveido asociāciju starp Eiropas Kopienām un to dalībvalstīm, no vienas puses, un Marokas Karalisti, no otras puses, par pamatnolīgumu starp Eiropas Savienību un Marokas Karalisti par vispārējiem principiem Marokas līdzdalībai Savienības programmās (turpmāk “protokols”), parakstīšana, ņemot vērā minētā protokola noslēgšanu.

2. pants

Ar šo Padomes priekšēdētājs tiek pilnvarots norīkot personu vai personas, kas tiesīgas Savienības vārdā parakstīt protokolu, ņemot vērā tā noslēgšanu.

3. pants

Šis lēmums stājas spēkā tā pieņemšanas dienā.

Luksemburgā, 2010. gada 7. oktobrī Padomes vārdā – priekšsēdētājs M. WATHELET

(1) OV L 70, 18.3.2000., 2. lpp.

(2) Protokola tekstu publicēs kopā ar lēmumu par tā noslēgšanu.
f)

izvērst attiecīgus kontaktus un sadarbību ar galvenajiem ieinteresētajiem darbību veicējiem reģionā, kā arī ar visām attiecīgām reģionālām un starptautiskām organizācijām, tostarp Šanhajas Sadarbības organizāciju (Shanghai Cooperation Organisation – SCO), Eirāzijas Ekonomikas kopienu (EURASEC), Āzijas sadarbības un uzticības veicināšanas pasākumu konferenci (Conference on Interaction and Confidence-Building Measures in Asia – CICA), Kolektīvās drošības līguma organizāciju (Collective Security Treaty Organisation – CSTO), Vidusāzijas reģiona ekonomiskās sadarbības programmu (Central Asia Regional Economic Cooperation Program – CAREC) un Vidusāzijas Reģiona informācijas un koordinācijas centru (Central Asian Regional Information and Coordination Centre – CARICC);
e)

Somijas Republika: Nolīgums starp Kanādas valdību un Somijas valdību par gaisa pārvadājumiem starp to teritorijām un aiz to robežām, parakstīts 1990. gada 28. maijā. Nolīgums notu apmaiņas veidā, ar kuru groza Nolīgumu starp Kanādas valdību un Somijas valdību par gaisa pārvadājumiem starp to teritorijām un aiz to robežām, noslēgts Helsinkos 1990. gada 28. maijā, parakstīts 1999. gada 1. septembrī;
(7)

Novērtējot Grieķijas valdības rīcību, reaģējot uz Padomes ieteikumu saskaņā ar Eiropas Kopienas dibināšanas līguma 104. panta 7. punktu, lai līdz 2010. gadam novērstu pārmērīgo budžeta deficītu, tika izdarīti šādi secinājumi: — pēc Padomes 2009. gada aprīļa ieteikuma saskaņā ar Līguma 104. panta 7. punktu Grieķijas iestādes īstenoja 2009. gada budžeta likumā iekļautos budžeta deficīta samazināšanas pasākumus, stabilitātes programmas 2009. gada janvāra atjauninājumu un 2009. gada marta fiskālo pasākumu papildu paketi. Tomēr, lai gan makroekonomisko apstākļu pasliktināšanās ir izrādījusies izteiktāka, nekā iestādes to bija paredzējušas, valsts finanses ir pasliktinājušās vēl daudz vairāk, nekā tas bija sagaidāms, jo ekonomiskā lejupslīde pārspēja visas prognozes, un lielā mērā šādu pasliktināšanos izraisīja Grieķijas valdības īstenotā budžeta politika. Īpaši izdevumu sadaļā 2009. gada budžeta izpilde liecina par izdevumu ievērojamu pārsniegšanu 2009. gadā, no kuriem vairāk nekā puse attiecas uz izmaksām saistībā ar darbinieku kompensācijām, kas bija augstākas, nekā plānots, un pieaugušajiem kapitāla izdevumiem. Saistībā ar ieņēmumu daļu 2009. gada budžeta izpilde norāda uz būtiskām nepilnībām nodokļu iekasēšanas sistēmā, tostarp nodokļu tiesību aktu izpildē, — Grieķijas iestādes 2009. gada 25. jūnijā paziņoja par patstāvīgiem deficīta samazināšanas papildpasākumiem, kuru novērtētā ietekme bija aptuveni 1¼ % procentpunkti no IKP. Tomēr lielāko daļu no pasākumiem Grieķijas iestādes līdz šim nav īstenojušas un pasākumi gandrīz viena procentpunkta apmērā no IKP būtībā bija īslaicīgi (vienreizēji) un vērsti uz papildu ieņēmumu gūšanu, tāpēc tie neatbilst Padomes ieteikumiem ar pastāvīgu pasākumu palīdzību 2009. gadā stiprināt fiskālo korekciju, galvenokārt uz izdevumu rēķina, — turklāt 2009. gadā īstenotie fiskālās konsolidācijas pasākumi nav pietiekami, lai 2009. gadā sasniegtu vispārējās valdības deficīta mērķi – 3,7 % no IKP. Tie arī saskaņā ar Padomes ieteikumu nerisina problēmas, kas izriet no ārējās nelīdzsvarotības un Grieķijas ekonomikas konkurētspējas mazināšanās, — lielais prognozētais parāda attiecības pieaugums pret IKP pārsniedz valsts tīro aizņēmumu pozīcijas pasliktināšanās ietekmi, kas liecina par nepietiekamiem centieniem kontrolēt no tīrajiem aizņēmumiem atšķirīgus faktorus, kas veicina parādu līmeņa izmaiņas.
(4)

Paziņotā projekta 1. panta 3. punktā ir noteikts, ka, ja iepriekšminētie produkti nāk no citām Eiropas Savienības dalībvalstīm vai ja tos importē no trešām valstīm, tad uz to slēgtā iepakojuma jābūt informācijai, kas norāda vismaz šo produktu ražošanas valsti, vai marķējumam “Ražots ES”.
(22)

Īstenošanas regulas 4. pantā turpmāk ir teikts, ka “izmaiņas esošajā atbalstā ir jebkādas pārmaiņas, izņemot pilnībā formāla vai administratīva rakstura izmaiņas, kas nevar ietekmēt novērtējumu par atbalsta pasākuma saderību ar kopējo tirgu”, tostarp apstiprinātas atbalsta shēmas budžeta palielinājumu par summu, kas pārsniedz 20 %. Šajā saistībā Komisija atzīmē, ka Īstenošanas regulas 4. pants nav juridisks pamats, lai novērtētu jauna atbalsta saderību, nedz arī Komisija, pretēji Itālijas apgalvojumam (sk. 13. apsvērumu), ir šai nolūkā pamatojusies uz attiecīgo pantu; drīzāk gan šis pants ir skaidrojums par to, kā Komisijai būtu jāpiemēro Procedūras regulas 1. panta c) punkts par “jauna atbalsta” jēdzienu. Komisija turklāt atzīmē, ka Itālijas izteiktais arguments par to, ka pasākums ir nepietiekamu izmaksu vienkārša “aktualizācija”, kas nemaina shēmas pamata struktūru, nenozīmē to, ka esošā budžeta palielinājums ir uzskatāms par esošā atbalsta izmaiņām, un tāpēc tas ir jauns atbalsts atbilstoši Procedūras regulas 1. panta c) punktam un Īstenošanas regulas 4. pantam.
(3)

Komisijas 2006. gada 21. jūnija Regulas (EK) Nr. 885/2006, ar ko nosaka sīki izstrādātus noteikumus par to, kā piemērot Padomes Regulu (EK) Nr. 1290/2005 attiecībā uz maksājumu aģentūru un citu struktūru akreditāciju un ELGF un ELFLA grāmatojumu noskaidrošanu (3), 10. panta 2. punkta pirmajā daļā ir noteikts, ka summu, kas saskaņā ar minētās regulas 10. panta 1. punkta pirmajā daļā minēto lēmumu par grāmatojumu noskaidrošanu ir atgūstama no katras dalībvalsts vai izmaksājama katrai dalībvalstij, nosaka, atskaitot attiecīgajā finanšu gadā, t. i., 2008. gadā, veiktos avansa maksājumus no attiecīgajā gadā atzītajiem izdevumiem saskaņā ar 1. punktu. Šīs summas jāatvelk no avansa maksājumiem vai jāpieskaita tiem, grāmatojot pret izdevumiem otrajā mēnesī pēc tā mēneša, kurā ir pieņemts grāmatojumu noskaidrošanas lēmums.
3.

No 2009. gada 1. aprīļa bankas kapitāls tiek palielināts šādi: 3.1. ES dalībvalstu parakstīto kapitālu palielina proporcionāli no EUR 164 808 169 000 līdz EUR 232 392 989 000, sasniedzot šādas summas (EUR): Vācija 37 578 019 000 Francija 37 578 019 000 Itālija 37 578 019 000 Apvienotā Karaliste 37 578 019 000 Spānija 22 546 811 500 Beļģija 10 416 365 500 Nīderlande 10 416 365 500 Zviedrija 6 910 226 000 Dānija 5 274 105 000 Austrija 5 170 732 500 Polija 4 810 160 500 Somija 2 970 783 000 Grieķija 2 825 416 500 Portugāle 1 820 820 000 Čehija 1 774 990 500 Ungārija 1 679 222 000 Īrija 1 318 525 000 Rumānija 1 217 626 000 Slovākija 604 206 500 Slovēnija 560 951 500 Bulgārija 410 217 500 Lietuva 351 981 000 Luksemburga 263 707 000 Kipra 258 583 500 Latvija 214 805 000 Igaunija 165 882 000 Malta 98 429 500 3.2. EUR 3 379 241 000 no brīvajām rezervēm tiek pārvērsti par apmaksāto kapitālu, ieskaitot tos no bankas papildu rezervēm tās kapitālā. 3.3. Šis kapitāls ir uzskatāms par parakstītā un apmaksātā kapitāla daļu, tādējādi palielinot bankas apmaksāto kapitālu no EUR 8 240 408 450 līdz EUR 11 619 649 450.
(3)

Padomes Lēmums 2007/441/EK (2007. gada 18. jūnijs), ar ko Itālijas Republikai atļauj piemērot pasākumus, atkāpjoties no 26. panta 1. punkta a) apakšpunkta un 168. panta Direktīvā 2006/112/EK par kopējo pievienotās vērtības nodokļa sistēmu (2), ļauj Itālijai līdz 40 % ierobežot pievienotās vērtības nodokļa (PVN) atskaitīšanas tiesības par izdevumiem, kas attiecas uz mehāniskajiem autotransporta līdzekļiem, kurus neizmanto vienīgi saimnieciskai darbībai. Lēmumā 2007/441/EK paredzēts, ka to transportlīdzekļu izmantošanu privātām vajadzībām, uz kuriem saskaņā ar minēto lēmumu ir bijis attiecināts atskaitīšanas tiesību ierobežojums, nav jāuzskata par pakalpojumu sniegšanu par atlīdzību. Lēmumā 2007/441/EK ietvertas to transportlīdzekļu un izdevumu definīcijas, uz ko attiecas minētais lēmums, un uzskaitīti transportlīdzekļi, uz ko minētais lēmums noteikti neattiecas.
(3)

Komisijas 2006. gada 6. novembra Lēmumā 2006/766/EK, ar ko izveido to trešo valstu un teritoriju sarakstus, no kurām ir atļauts ievest gliemenes, adatādaiņus, tunikātus, jūras gliemežus un zvejniecības produktus (3), ir iekļauts to trešo valstu saraksts, kuras atbilst Regulā (EK) Nr. 854/2004 minētajiem kritērijiem un tādējādi spēj garantēt, ka minēto produktu eksports uz Savienību atbilst Savienības tiesību aktos paredzētajiem sanitārajiem nosacījumiem attiecībā uz patērētāju veselības aizsardzību. Īpaši minētā lēmuma II pielikumā ir ietverts to valstu un teritoriju saraksts, no kurām ir atļauts ievest zvejniecības produktus lietošanai pārtikā. Turklāt minētajā sarakstā norādīti ierobežojumi attiecībā uz šādu importu no dažām trešām valstīm.
—

“ING” noteiktu laiku atturēsies no finanšu iestāžu iegādes. Šīs saistības attieksies uz īsāko periodu – trīs gadiem, sākot no Komisijas lēmuma dienas, vai līdz dienai, kurā “ING” būs pilnībā atmaksājusi 1. līmeņa pamatkapitāla vērtspapīrus Nīderlandei (tostarp attiecīgos uzkrātos procentus no 1. līmeņa pamatkapitāla kuponiem un iziešanas prēmijas maksas). “ING” šajā laikposmā atturēsies arī no jebkādas (citādas) uzņēmumu pārņemšanas, kas palēninātu 1. līmeņa pamatkapitāla vērtspapīru atmaksu Nīderlandei,
(1)

Eiropas un Vidusjūras reģiona valstu Nolīguma, ar ko izveido asociāciju starp Eiropas Kopienu un tās dalībvalstīm, no vienas puses, un Alžīrijas Tautas Demokrātisko Republiku, no otras puses (1), (turpmāk “nolīgums”) 6. protokola (2) 15. panta 7. punkts ar konkrētiem nosacījumiem līdz 2009. gada 31. decembrim atļauj muitas nodokļu vai līdzvērtīgu nodevu atmaksu vai atbrīvojumu no tiem.
(4)

Kā liecina 2009. gadā un 2010. gadā saņemtā informācija, iespējamo konkrētā organisma izplatīšanās risku, importējot uzņēmīgus augus no tādam trešajām valstīm vai no trešo valstu apgabaliem, kuri nav brīvi no konkrētā kaitīgā organisma, nav iespējams pienācīgi mazināt, veicot atbilstošu profilaktisku apstrādi. Ar šādu apstrādi netiek pietiekami novērsta konkrētā organisma izplatīšanās no invazīviem uzņēmīgiem augiem, kuri ir invadēti, bet neuzrāda attiecīgus simptomus. Tāpēc jānodrošina tādu uzņēmīgo augu pilnīga fiziska aizsardzība, kuri kādā Savienības teritorijā importēti no minētajām trešajām valstīm vai šo valstu apgabaliem.
6.

Ar šādu punktu aizstāj 21. panta 2. punktu: “2. Ja kandidāti vai pretendenti uzskata, ka ECB prasības, kas noteiktas līguma paziņojumā, uzaicinājumā uz konkursu vai apstiprinošajos dokumentos, ir nepilnīgas, nekonsekventas vai nelikumīgas vai ka ECB vai citi kandidāti/pretendenti pārkāpuši piemērojamos iepirkuma noteikumus, tie 15 dienu laikā savus iebildumus paziņo ECB. Ja neatbilstības skar uzaicinājumu uz konkursu vai citus dokumentus, ko nosūtījusi ECB, paziņojuma termiņš sākas no dienas, kad dokumenti saņemti. Pārējos gadījumos paziņojuma termiņš sākas no brīža, kad kandidāti vai pretendenti uzzinājuši par pārkāpumu vai kad var pamatoti uzskatīt, ka tie to varēja uzzināt. ECB tad var vai nu izlabot vai papildināt prasības, vai novērst pārkāpumu, kā pieprasīts, vai noraidīt pieprasījumu, norādot noraidījuma iemeslus. Iebildumus, par kuriem ECB nav paziņots 15 dienu laikā, vairs nevar izvirzīt vēlākā posmā.”
(7)

Saskaņā ar informāciju, ko Bulgārijas iestādes paziņoja 2010. gada aprīlī, vispārējās valdības budžeta deficīts Bulgārijā sasniedza 3,9 % no IKP 2009. gadā, tādējādi pārsniedzot atsauces vērtību – 3 % no IKP. Deficīts nav bijis tuvu atsauces vērtībai 3 % no IKP, tomēr var uzskatīt, ka atsauces vērtība ir pārsniegta izņēmuma kārtā Līgumā un Stabilitātes un izaugsmes paktā paredzētajā nozīmē. Konkrēti, tas ir smagas ekonomikas lejupslīdes rezultāts Līguma un Stabilitātes un izaugsmes pakta izpratnē, jo vispasaules ekonomikas un finanšu krīze iedragāja Bulgārijas ekonomiku un ikgadējais IKP pieaugums apjoma ziņā bija negatīvs, sasniedzot 5 % 2009. gadā. Saskaņā ar Komisijas dienestu 2010. gada pavasara prognozi ekonomikas stabilizācijas un valdības veikto fiskālās konsolidācijas pasākumu rezultātā vispārējās valdības budžeta deficīts būs mazāks par atsauces vērtību jau 2010. gadā. Tomēr, pamatojoties uz pārskatīto budžeta deficīta mērķi 2010. gadam (3,8 % no IKP saskaņā ar Bulgārijas iestāžu 2010. gada 22. jūnija paziņojumu), kas ievērojami pārsniedz Komisijas dienestu pavasarī paredzētos 2,8 % no IKP, atsauces vērtības pārsniegšanai var nebūt pagaidu raksturs. Līgumā minētais deficīta kritērijs nav izpildīts.
2)

Savienības satiksmes mezglos ietilpst: — visas lidostas vai lidostu sistēmas ar ikgadējo satiksmes apjomu: — no 1 000 000 mīnus 10 % līdz 4 499 999 pasažieru pārvadājumiem, vai — no 50 000 līdz 149 999 tonnām kravas caurlaidspējas, vai — no 500 000 līdz 899 999 pasažieru pārvadājumiem, no kuriem vismaz 30 % nav valsts iekšējie pārvadājumi, vai — no 300 000 līdz 899 999 pasažieru pārvadājumiem, un kas neatrodas Eiropas kontinentālajā daļā un no kura līdz tuvākajam starptautiskās satiksmes mezglam ir vairāk nekā 500 km; vai — jebkura jauna lidosta, ko ceļ, lai aizstātu esošu Savienības satiksmes mezglu, ko nevar tālāk attīstīt esošajā vietā.
(8)

Saskaņā ar informāciju, ko Somijas iestādes paziņoja 2010. gada aprīlī, vispārējās valdības parāda kopapjoms vēl nepārsniedz atsauces vērtību 60 % no IKP, proti, tas ir 49,9 % no IKP 2010. gadā. Komisijas dienestu 2010. gada pavasara prognozē lēsts, ka parāda attiecība 2010. gadā būs 50,5 % no IKP un tā pieaugs līdz 54,9 % no IKP 2011. gadā, kas nepārsniedz atsauces vērtību 60 % no IKP. Līgumā minētais parāda kritērijs ir izpildīts.
(2)

Ar Komisijas 2004. gada 6. janvāra Lēmumu 2004/211/EK, kurā izstrādāts to trešo valstu un ar tām saistīto teritoriju daļu saraksts, no kurām dalībvalstis atļauj ievest dzīvus zirgu dzimtas dzīvniekus un to spermu, olšūnas un embrijus (3), izveidots saraksts, kurā iekļautas trešās valstis vai to daļas, uz kurām attiecas reģionalizācija un no kurām dalībvalstis atļauj ievest zirgu dzimtas dzīvniekus un to spermu, olšūnas un embrijus, un norādīti citi nosacījumi, kas piemērojami šādam importam. Šis saraksts ir iekļauts minētā lēmuma I pielikumā.
7.3.

ASV “Controlled Unclassified Information” ir vismaz tā informācija, kas marķēta ar “Sensitive Security Information”, “For Official Use Only”, “Law Enforcement Sensitive Information”, “Protected Critical Infrastructure Information”, “Sensitive But Unclassified (SBU)”, un tā var ietvert arī konfidenciālu komercinformāciju. Eiropas Komisijai sensitīva neklasificēta informācija ir informācija ar Eiropas Komisijas Drošības direktorāta oficiāli apstiprinātu marķējumu.
(7)

Saskaņā ar datiem, kurus Vācijas iestādes paziņoja 2009. gada oktobrī, ir plānots, ka valsts kopbudžeta deficīts Vācijā 2009. gadā sasniegs 3,7 % no IKP, tādējādi pārsniedzot atsauces vērtību – 3 % no IKP – un atrodoties tālu no tās. Var uzskatīt, ka atsauces vērtība ir pārsniegta izņēmuma kārtā Līgumā un Stabilitātes un izaugsmes paktā paredzētajā nozīmē. Saskaņā ar Komisijas dienestu 2009. gada rudens prognozi plānots, ka 2009. gadā reālais IKP Vācijā strauji samazināsies (par 5 %). Turklāt plānoto atsauces vērtības pārsniegumu nevar uzskatīt par īslaicīgu, jo saskaņā ar Komisijas dienestu 2009. gada rudens prognozi, ņemot vērā šajā gadā jau pieņemtos pasākumus, kas ietekmē 2010. un 2011. gada budžetu, deficīts 2010. gadā palielināsies līdz 5,0 % no IKP un, ja netiks veiktas izmaiņas politikā, samazināsies līdz 4,6 % no IKP 2011. gadā. Līgumā minētais deficīta kritērijs nav izpildīts.
(12)

Pamatojoties uz EFSA atzinumu, pārtikai, pārtikas sastāvdaļām un barībai, kas satur kukurūzu MON863xNK603, sastāv vai ir ražota no tās, nav vajadzīgas īpašas marķēšanas prasības, izņemot tās, kas noteiktas Regulas (EK) Nr. 1829/2003 13. panta 1. punktā un 25. panta 2. punktā. Tomēr, lai nodrošinātu, ka produktus izmanto atbilstīgi ierobežojumiem, kas noteikti šajā lēmumā paredzētajā atļaujā, marķējot barību, kas satur ĢMO vai sastāv no tiem, un citus produktus, kas nav pārtika un barība un kas satur ĢMO vai sastāv no tiem, un attiecībā uz ko ir pieprasīta atļauja, ir skaidri jānorāda, ka minētos produktus nedrīkst izmantot audzēšanai.
(1)

Eleutherococcus senticosus (Rupr. et Maxim.) Maxim un Echinacea purpurea (L.) Moench atbilst prasībām, kas izklāstītas Direktīvā 2001/83/EK. Eleutherococcus senticosus (Rupr. et Maxim.) Maxim un Echinacea purpurea (L.) Moench var uzskatīt par augu izcelsmes vielām, preparātiem vai to kombinācijām.
(6)

No otras puses, Kopienas nozīmes teritoriju saraksta trešais atjauninājums boreālajam bioģeogrāfiskajam reģionam ir vajadzīgs, lai atspoguļotu to informāciju par pārmaiņām teritorijā, kuru dalībvalstis iesniegušas pēc Kopienas sākotnējā saraksta un pirmo divu atjaunināto sarakstu pieņemšanas. No šāda viedokļa Kopienas nozīmes teritoriju trešais atjauninātais saraksts boreālajam bioģeogrāfiskajam reģionam ir Kopienas nozīmes teritoriju saraksta konsolidēta versija boreālajam bioģeogrāfiskajam reģionam. Tomēr jāuzsver, ka pienākumi, kas izriet no Direktīvas 92/43/EEK 4. panta 4. punkta un 6. panta 1. punkta, piemērojami iespējami drīz, bet ne vēlāk kā sešu gadu laikā no dienas, kad pieņemts Kopienas nozīmes teritoriju sākotnējais saraksts vai pirmie divi atjauninātie saraksti boreālajam bioģeogrāfiskajam reģionam atkarībā no tā, kurā Kopienas nozīmes teritoriju sarakstā minētā teritorija tika iekļauta pirmo reizi.
(118)

Kopumā un attiecībā uz jebkuru nodokļu pasākumu nevar izslēgt to, ka grupas uzņēmumi, kas darbojas īpašās nozarēs, var gūt lielāku ieguvumu no pasākuma to nozares finanšu darījumu augstākas intensitātes rezultātā. Tas īpaši attiecināms uz tādiem uzņēmumiem finanšu nozarē, kuru galvenā darbība ir aizdevumi un kuri šā pasākuma rezultātā var palielināt aizņēmumu izsniegšanu saistītajiem uzņēmumiem. Tomēr vispirms jāatzīmē, ka, lai izvairītos no pasākuma ļaunprātīgas izmantošanas, Nīderlandes pasākumā ir ietverts noteikums, kas ierobežo apmēru, kuram var piemērot nodokli vai no kura var veikt atskaitījumu, piemērojot samazinātu likmi (sk. II.3. iedaļu). Šis ierobežojums īpaši attieksies uz uzņēmumiem finanšu nozarē, tādā veidā ierobežojot ļaunprātīgas izmantošanas risku. Turklāt Komisijas paziņojumā par nodokļiem ir norādīts, ka tas, ka daži uzņēmumi vai dažas nozares no šiem nodokļu pasākumiem iegūst vairāk nekā citi, vēl nenozīmē, ka tiek pārkāpti valsts atbalstu reglamentējošie konkurences noteikumi (19).
(26)

IBG-Fonds paskaidro IBG-Fonds veikto ieguldījumu uzņēmumu daļās bez balsstiesībām atlīdzības sistēmu, saskaņā ar kuru fiksētā atlīdzība esot galvenais elements ikgadējā kopējā atlīdzībā, kas sasniedz 13 %. Kopējo atlīdzību veidojot fiksētā procentu likme, kas tiek noteikta, pamatojoties uz mērķa uzņēmuma kredītriska novērtējumu, un kuru izmaksā neatkarīgi no ieguldījumu rentabilitātes, kā arī no peļņas atkarīgs elements, kas tiekot izmaksāts, ja ir pārsniegti noteikti rentabilitātes kritēriji. No peļņas atkarīgais elements vienmēr ir vismaz par 250 bāzes punktiem zemāks nekā elements ar fiksēto procentu likmi. Papildus ikgadējai kopējai atlīdzībai 13 % apmērā tiekot izmaksāta vienreizēja, fiksēta no peļņas apjoma atkarīga atlīdzība, kas tiekot aprēķināta kā veikto ieguldījumu uzņēmumu daļās bez balsstiesībām nominālās summas procentu likme un kas neesot atkarīga no ieguldījumu rentabilitātes.
(2)

Apvienotā Karaliste 2002. gada jūlijā no Dow AgroSciences Ltd saņēma pieteikumu par sulfurilfluorīdu. Ar Komisijas Lēmumu 2003/305/EK (3) tika apstiprināts, ka dokumentācija ir pilnīga un ka principā to var uzskatīt par atbilstošu minētās direktīvas II un III pielikumā noteiktajām prasībām par datiem un informāciju.